Caz unic la Ploiești: o persoană aflată în carantină a aruncat bani pe geamul hotelului unde era izolată și s-a ales cu dosar penal pentru zădărnicirea combaterii bolilor

Parchetul Judecătoriei Ploiești a deschis dosar penal pentru zădărnicirea combaterii bolilor unui prahovean aflat în carantină la un hotel din localitatea Blejoi, din nordul Ploieștiului.

Pe 16 martie, omul aflat în carantină ”a aruncat pe geamul imobilului diverse bunuri și o sumă de bani”, potrivit unui comunicat al PJ Ploiești.

3 zile mai târziu, Poliția rurală Blejoi a aflat, s-a sesizat din oficiu și i-a deschis dosar penal pentru că omul ”nu a respectat măsura impusă pentru prevenirea răspândirii coronaviruslui gripal COVID-19”.

Numai ieri, Parchetul Judecătoriei Ploiești a deschis 6 dosare penale unor cetățeni care nu au respectat carantina sau izolarea la domiciliu. Unul dintre ei, din Ploiești, a dat o petrecere la el acasă cu alte 7 persoane.

Sursa foto: Pixabay.com